
MAS ACUERDONAN 
MISTERIOSO 
CUBRI PA NDA PA 
ARUBA WEB NV 


ROBERT CANDELARIA NOMBRA DEN KPA 


ENTRANTE prome di November 
Robert Candelaria ta bolbe den 
Cuerpo Policial di Aruba. Manera ta 
conoci, Candelaria a bolbe Aruba 
pa forma parti di e partido politico 
AVP, pero den e ultimo eleccion el 
a keda for di Parlamento. Ta parce 
cu el a solicita pa un puesto habri 
den KPA y Alto Comisario Arnhem 
a dicidi di nombr’e den e posicion 
ey. Korpsmemdedeling 1087 ta bisa 
cu despues di e combersacionnan 
di e procedura di seleccion, cu ta 
consisti di miembronan di Justitiele 
Overleg y Director di DRH, a selec- 
ciona Candelaria pa e funcion di Hefe 
di Bijzondere Diensten. Ta menciona 
cu e lo cuminsa labora dia prome 
di november awo. 

Mas acuerdonan misterioso cubri pa NDA pa Aruba WEB NV 
D 
en un declaracion duna na 24Ora ayera mainta, sr Rich- 
ard Frank di VWI cu ta representa un grupo di exper- 
tonan den WEB, a confirma cu tin mas acuerdonan cu ta 
wordo cera pa e compania di awa y electricidad, cu ningun 
hende mag di mira of haya acceso na esakinan. 
Ya caba ta conoci e famoso y notorio NDA, estas Non 
Desclosure Agreement cu WEB Aruba NV a firma cu e 
compania di gas Eagle LNG, cu ningun hende por a haya 
informacion riba contenido di e acuerdo aki. Mester bisa cu 
den e caso aki esun responsabel di e tanto criticanan ta e 
compania di WEB cu a firma e acuerdo di e forma aki. 
Recientemente e grupo di VWI a bin ta mustrando cu tin 
cosnan tumando luga den maneho di WEB caminda no tin 
transparencia tampoco, caminda entre otro tin un rapport 
traha entre Utilities NV y Project Consultin Global S.A. cu 
ta propiedad di Angel Abreu pero cu no ta sirbi interes di e 
compania estatal. 


Entre otro sr Frank a mustra cu tin un NDA pa loke ta e 
raport traha pa e compania di Abreu y Utilities cu ta trata 
e “Dicarbonization Path” pero cu keto bay ta un secreto y 
mescos cu e contract firma cu Eagle LNG, ningun hende tin 
“inzag” den esaki. 
Aki mesora ta lanta e duda di con tanto secresia asina aki 
den un compania cu ta asina importante pa economia di e 
pais pero cu ta bisa hustificabel ora cu tuma nota di manio- 
branan cu gabinete Wever Croes II a bin ta haciendo tanto 
den Utilities Aruba NV y WEB Aruba NV y tambe e compania 
di RdA, caminda nombracionnan a tuma luga di famia y 
amigonan den posicionnan clave. 
Esaki ta duna e impresion cu di e forma aki algun mandatario 
lo tin tur posibilidad pa maniobra con cu nan kier, pa colmo 
sin intervencion di Parlamento ya cu e dos fraccionnan di 
MEP y RAIZ cu ta sostene e actual gobierno di coalicion, no 
ta actuando y ta tuma ningun iniciativa pa defende interes 
di pueblo como representantenan di pueblo den e compani- 
anan aki. 


Al contrario tin parlamentario di MEP a atende ceremonia 
caminda a firma e acuerdo entre WEB y Eagle LNG, a bati 
man y a mustra contento cu e acuerdo aki sin cu te dia di 
awe, el a mira e acuerdo aki pa sa realmente kico a wordo 
firma. 
No ta prome biaha cu VWI cu ta un grupo di expertonan di 
profesionalnan tecnico y asuntonan operacional, ta reac- 
ciona contra decisionnan di gobierno den e compania di 
awa y electricidad, cargando un responsabilidad cu ningun 
miembro di fraccion di MEP of RAIZ kier carga. 
Awor un biaha mas por a scucha Presidente di VWI bin 
dilanti y anuncia cu tin mas acuerdonan cu e stempel di NDA 
ta biniendo of lo wordo realisa caminda gobierno ta mustra 


bon cla, cu loke e kier e ta haci y Parlamento ta simplemente 
un grupo di marioneta cu tin cu vota na fabor di cualkier 
areglo cu bin nan direccion pa wordo aproba. 
Un situacion sumamente fastioso y cu ta lanta speculacion 
kico lo pasa den futuro ora cu un otro gobierno bin na mando, 
si tur e asuntonan aki lo wordo someti na un investigacion 
profundo y pone tur cu no a cumpli cu nan responsabilidad 
y nan obligacionnan, para personalmente responsabel pa 
cualkier daño serio cu a wordo haci na e interes general di 
e pais. 


Tambe parlamento ta conta cu e diferente comision y entre 
nan tin esun di ‘Commissie Overheids NV’s, Nutsbedrijven 
en Energie, cu ta wordo presidi pa Parlamentario Hendrik 
Tevreden di fraccion di MEP. 


Otro miembronan ta Marco Berlis, Alvin Molina, Setty 
Christiaans – Yarzagaray, Raymond Kamperveen, Marisol 
Lopez Tromp, Mike de Meza, Arthur Dowers, Raycond Santos 
do Nascimento y Miguel Mansur, cual comision tambe por 
pidi un ‘bijeenkomst’ cu Minister Glenbert Croes pa haya 
claridad riba tur e dudanan cu desaroyonan den e compania 
di WEB. 


Bende articulonan 
di marca 
falsifica ta delito 


R 
elaciona cu noticianan cu ta saliendo den media 
ultimamente, Ministerio Publico y Departamento di 
Aduana di Aruba ta haya importante pa enfatisa cu im- 
portacion/benta y ofrece na benta of tin den stock di 
articulonan di marca falsifica ta un hecho castigabel cu 
por wordo castiga cu prizon. 


Si en berdad resulta cu ta trata di articulonan di marca 
falsifica, e articulonan aki – si ta necesario despues di 
permiso di un hues- lo wordo destrui y e personanan 
cu a haci nan mes culpabel na importacion di e articu- 
lonan aki, lo wordo persigui. 


No ta exclui cu den futuro lo actua tambe contra perso- 
nanan cu ofrece productonan di marca falsifica na 
benta na Aruba. 

O 
tro siman diabierna Conseho di Ministernan di Reino, lo 
mester a trata e peticion di CAft pa duna gabinete Wev- 
er Croes II, un ‘aanwijzing’ pa falta di cumplimento di acuer- 
donan acorda y firma for di 2018 te cu awor. 


Sinembargo un carta di Secretario di Estado Alexandra 
van Huffelen manda pa Tweede Kamer, ta duna e impresion 
grandi y hasta por bisa concreto cu e asunto di “aanwijzing” 
lo ta for di mesa y cu ta bolbe duna Aruba oportunidad pa 
pone orden den su asuntonan financiero. 


Loke si ta un hecho sigur, ta cu tanto Aruba como Corsou 
lo no haya placa di sosten di likides pa e aña aki mas segun 
van Huffelen den su informacion suministra ayera na Tweede 
Kamer mustrando cu ningun di dos pais, tin mester di e 
ayudo aki mas y cu tampoco gobiernonan di e dos islanan, a 
pidi pa haya e sosten aki pa loke ta resta di 2022. 


Na mes momento e secretario di estado a anuncia cu a 
yega na otro decision, esta cu tanto gobierno di Corsou y di 
Aruba pa otro aña, no lo ser permiti pa desvia di normanan 
presupuestario caminda cu a wordo stipula pa Asruba den 
e Landsverordening Financieel Toezicht y e protocol cu a 
wordo firma pa Prome Minister Evelyn Wever Croes. 


Oficialmente van Huffelen a informa Tweede Kamer cu 
motibonan cu a wordo uza ultimo dos aña pa no cumpli 
cu palabracion y protocol firma cu Hulanda relaciona cu e 
pandemia di corona, ya no ta na vigor mas y gabinete Wever 
Croes no por sigui sconde tras di esaki y manera cos ta 
pinta, tampoco tras di e guera entre Rusia y Ukraina como 
tambe e crisis petrolero. 


Pa 2023 Aruba mescos cu Corsou tin cu atene nan mes 
na normanan stipula cual entre otro ta di entrega presu- 
puesto na tempo, entrega cuentanan anual na tempo y otro 
reglanan existente pa loke ta e presupuesto nacional. 
Den su informacion na Tweede Kamer, e secretario di Estado 
a mustra cu pa loke ta e deficit financiero maximo di Aruba, a 
keda palabra cu CAft cu e comision di supervision lo informa 
y conseha RMR a base di informacion cu tin cu wordo sumi- 
nistra pa gabinete Wever Croes II na e comision. 


Loke a resalta den henter e informacion aki pero tambe den 
e ultimo dos raportahenan presenta pa CAft, ta e hecho cu 


ya no ta papia mucho di “aanwijzing” mientras cu den su 
relato na Tweede Kamer di ayera, van Huffelen tampoco a 
toca e punto aki, dunando e impresion cu e asunto aki ta for 
di mesa, a base di medidanan cu gobierno di Aruba a bin ta 
tumando y lo sigui tuma pa drenta na vigor pa dia prome di 
Januari di 2023. 


SALARIO 
A base di e declaracion duna na Tweede Kamer pa van 
Huffelen, caminda el a confirma cu gabinete Wever Croes 
lo no ricibi sosten di lilides mas pa resto di 2023, ta lanta e 
pregunta for di unda gobierno di Aruba lo bay saca e placa 
pa cubra entre otro salario di trahadonan publico pa fin di 
aña. 


Un topico cu ya a wordo comenta algun luna atras mirando 
cu apesar cu turismo a lanta cabes den forma impresion- 
ante, e desaroyo economico no a conoce un desaroyo explo- 
sivo manera a spera y cu e serie di medidanan cu gobierno 
a presenta den ultimo simannan, esaki lo stagna ainda mas 
e desaroyo aki. 


For di unda gobierno lo saca e placa pa sigui cubri su 
gastonan, entre otro gasto di personal, no ta conoci pa cual 
motibo tin duda creciendo con lo haci cu cubra salario di 
trahadonan publico pa fin di aña. 


For di seno di Gobierno a haya informacion ayera nochi 
sinembargo cu nan no sa si por conclui esaki di e carta. Loke 
si por bisa ta cu e proceso no a wordo para; e ta canando 
ainda y pa fin di e luna aki RMR mester expresa nan mes riba 
e tema aki. 


Aruba no ta haya ayudo di likidacion 
mas y tampoco un ‘aanwijzing’ 


Lo tin placa pa salario fin di aña? 

P 
a analisa e promesa cu partido MEP a haci ayera pa me- 
dio di su Parlamentario Marco Berlis, caminda el a mus- 
tra: “mi ta urgi pa gobierno pa subi e minimumloon aki na 
Aruba”, cual ta un iniciativa di partido MEP lo ta bon pa anali- 
sa un declaracion di Minister Ursell Arends dialuna ultimo. 
Minister Arends relaciona cu problema laboral na Arubus, a 
manda mensahe bon cla pa trahadonan: “No tin placa ni pa 
inverti y tampoco malgasta den Arubus,” cual ta un declara- 
cion cu ta valido pa practicamente tur decision pa cual gobi- 
erno tin cu saca placa. 
Loke Parlamentario Marco Berlis kisas no ta na altura di dje, 
ta cu e proposicion cu su persona como miembro di MEP a 
presenta ayera, ta simplemente otro propaganda politico cu 
MEP a bin ta haciendo pa algun luna caba, dunando tur indi- 
cacion cu dentro di poco lo bay tin eleccion. 
Na luna di Februari di 2018, ya caba Minister Glenbert Croes 
den su calidad di minister di labor y asuntonan social, a bin 
dilanti y sigura pueblo, cu gabinete Wever Croes I, lo bay 
aumenta salario minimo pa yuda esunnan cu tin entrada 
abou. 
Algun dia despues, tambe na luna di Februari dia 22, tabata 
Prome Minister Evelyn Wever Croes, kende a reacciona 
mesora riba e promesa di Glenbert Croes, mustrando cu 
realidad di e caso ta cu su gobierno tin salario aumento di 
salario minimo “den plan” pero nunca a menciona un fecha. 
Cuater aña y 7 luna cu MEP su Minister a anuncia aumento 
di salario minimo pero mescos cu tur otro promesa haci 
pa campaña electoral 2017, cu nunca a wordo completa, 
Parlamentario Berlis tin cu compronde cu e aumento aki, na 
e momentonan aki ta sumamente dificil pa wordo ehecuta. 
Despues di e declaracion di Glenbert Croes na 2018, tanto 
Camara di Comercio como ATIA a cuestiona y critica esaki 
mustrando cu sector priva no tin espacio pa carga un 


aumento di salario minimo e tempo ey. 
Awor den loke Marco Berlis mes ta bisa cu “nos pais ta den 
un crisis economico grandi causa pa un megadebe y e lo bay 
tuma tempo pa nos por recupera y libera capital financiero 
pa por inverti den nos pais” y caminda e gobierno cu e ta 
sostene den Parlamento, ta enfrentando un posibel ‘aanwi- 
jzing’ ta unda Berlis ta mira espacio pa aumento di salario 
minimo na e momentonan aki. 


Sinembargo ta e cosnan aki ta mustra con bruha e coalicion 
di MEP-RAIZ ta funcionando y cu e gobierno aki no tin solu- 
cion pa problemanan di pueblo y ta tristo cu Parlamentario 
Berlis no ta na altura di e situacion economico di e pais aki 
y problemanan cu e sector priva tambe ta pasando aden. 
Aumento di salario minimo cu Berlis ta bisa cu e lo bay pidi 
gobierno pa realisa, lo no costa e gobierno cu e ta sostene 
ningun cen preto pero ta sector priva tin cu carga e peso aki 
loke ta demostra e falta di conocemento di e materia di parti 
di e parlamentario di MEP. 
Pero di otro banda e por ta e forma cu partido MEP lo kier 
castiga gremio comercial pa su forma di cuestiona e maneho 
di gobierno di sr Berlis. 


Promesa aumento di salario minimo 
otro propaganda politico pa eleccion 


D 
iamars mainta pa mas o menos 8:30 polis a bay poco 
pazuid di e crusada di ex House of Cheng, unda cu un 
auto a accidenta. Prome informacion a papia di un auto cu 
a bolter. Na yegada di polis nan no a topa cu ningun auto 
gebolter. Yegando mas cerca nan ta topa cu un Mitsubishi 
Evolution color cora. Ariba caminda por a mira un lastro 
di brake, indicando posibel velocidad halto bayendo zuid 
y dado momento a perde control baha caminda bay na su 
man drechi. E auto a pasa cerca di un palo di luz y a bay dal 
contra un mata. Den e auto tawata tin 4 persona, di cual un 
dama a haya unicamente un rasca. 


Mitsubishi Evolution a perde control ariba Avenida Nelson O.Oduber 

U 
n di e cambionan den presupuesto 2022 cu CAft a in- 
sisti cerca gabinete Wever Croes II pa adapta, ta e 
suma di 3 miyon cu e comision di supervision a pidi pa saca 
esaki for di e presupuesto. Ta for di algun aña cabna CAft a 
bin ta mustra cu tanto Serlimar como Post Aruba Nvy Aru- 
bus, tin cu bira companianan cu ta sostene nan mes ya cu 
gobierno no por sigui hinca miyones den e companianan aki, 
mientras cu no ta haciendo suficiente pa nan cubra nan pro- 
pio gastonan. 
Ta for di algun aña caba ta trahando pa Serlimar cubri su 
propio gastonan a base di cobransa pa piki sushi na cas- y 
companianan rond di e isla pero e proceso aki a 
inicia pero no a conoce un acogida cu a spera y 
caminda hopi cas rond di e isla, no ta pagando 
pa e servicio aki. Ultimo dos pa tres aña Serlimar 
su existencia tabata colga na un hilo fini y ainda 
e ta bou di sureyance van betaling y tabata prac- 
ticamente bancarota. 
CAft no a sostene e peticion di gobierno pa 
subsidia Serlimar cu 3 miyon florin pa cubri su 
gastonan y recientemte e comision a mustra cu 
perdidad di Serlimar ta core cerca di 4 miyon 
florin. 
Acuerdo cu e pensamento di CAft cu ta hopi 
segun e mentalidad Hulandes, tanto Serlimar 
como Arubus y Post NV, no por sigui depende di 
subsidio di gobierno y mester bira entidadnan 
independiente cu ta produci placa pa cubri nan 
gastonan. 
Sinembargo pa añanan largo gobiernonan a bin 
ta purbando esaki pero sin logra den e proceso 
akki pero CAft pa algun tempo a bin ta mustra 
cuestiona e forma con Serlimar ainda no por 
produci un forma pa cobra pa recogemento di 
sushi y e falta di crea un sistema adecuado, e ta 
sigui aumenta e gastonan di gobierno. 
Den un di su raportahe reciente, CAft ta pone lo 
siguiente den su carta pa gobierno y cu ta tolbe 
mustra con serio e situacion ta pinta pa traha- 
donan di e tres companianan aki: 
“Het CAft vraagt in lijn met zijn advisering bij 
de begroting 2022 ook bij de OB aandacht voor 
maatregelen die de benodigde landsbijdragen 
aan overheidsentiteiten beperken en voorkomen. 


Substantiële en inmiddels structurele landsbijdragen aan 
o.a. Serlimar, Post N.V. en Arubuskunnen en moeten, vanuit 
het streven de lasten van het land te beperken, kritisch 
worden bezien en beperkt. 


Voorts dienen de subsidies zoals die vanuit de begroting 
worden verstrekt aan een kritisch onderzoek te worden 
onderworpen.” Ainda no a sugeri pa stop e subsidionan aki 
de inmediato pero tur cos ta mustra cu ta esey ta e solucion 
cu e comision di supervision kier yega y ta bayendo eynan 
tambe. 


Serlimar, Post NV y Arubus den problema serio 


CAft ta sugeri gobierno stop 
tur ayudo y subsidio 

Minister di Turismo y Salubridad Publico ta anuncia cu entrante 
13 di oktober 2022 durante 14 dia lo tin oportunidad pa un y 
tur tuma conocemento na Departamento di Legislacion y Asunto 
Huridico, Schotlandstraat 53, di un peticion cu a ser haci pa 
obtene un koffiehuis- y un restaurantvergunning A pa e parcela 
Concessielaan 9. E permisonan aki ta concerni e.o. benta di 
bebida sterki por detal y cuminda pa consumo den e parcela. 
Durante dicho periodo aki tur hende por expresa por escrito nan 
obhecion contra dunamento di e permisonan menciona, dirigi na 
e Minister di Turismo y Salubridad Publico, via intermediacion 
di Director di Departamento di Legislacion y Asunto Huridico, 
Schotlandstraat 53. 


L 
ider di partido y fraccion di AVP den 
Parlamento, sr Mike Eman, a mustra 
riba e situacion hopi serio cu tin den casi 
tur bario rond di Aruba y den mayoria di 
casnan di famia, caminda nan situacion 
financiero ta hopi alarmante. 
Segun Parlamentario Eman, den bari- 
onan di Pos Chikito, Savaneta, Madiki, 
Bushiri, mustrando cu den cada skina cu 
representantenan di partido AVP a cana, 
por a sinti un inkietud sumamente grandi 
cerca e conciudadanonan. 
“E ta bisto cu nos hendenan ta luchando 
pa nan sobrevivencia c’un costo di bida 
sumamente halto, algo cu comunidad ta 
expresando na nos pero caminda fuera 
di esaki, nan ser por mira den cifranan 
di Banco Central y Centraal Bureau 
Statistieken. 


Pa henter pueblo, tabata otro momento 
di angustia grandi na momento cu cuen- 
tanan di awa y coriente a yega den hopi 
cas cu ya caba tabata wordo afecta pa 
un gran cantidad di medida y un probeza 
hopi creciente, caminda famianan prac- 
ticamente, no tin placa mas pa pone 
cuminda riba mesa tres pa cuater bes, 
manera cada famia merece durante di un 
dia. 
Sin duda pa Aruba ta un momento di hopi 
dolor, hopi pena den nos comunidad y 
nos ta sinti di parti di nos pueblo, cu nan 
ta sinti kico mas bal nan tin un gobierno 
di un pais, cu no ta convibi cu esunnan 
mas vulnerabel den comunidad. 


Cu tin un gobierno di e pais aki, cu no ta 
sinti e responsabilidad moral pa percura 
pa nos grandinan tin acceso na 
cuido medico, na remedi cu nan 
tin mester, un gobierno cu no 
ta realisa cu di e manera cu e 
ta cortando den carni y weso di 
nos conciudadanonan, ta percu- 
rando pa hopi infelicidad y hopi 
tristesa. 
Riba 
tur 
locual 
comunidad 
tabata pasando aden caba den 
e temponan aki, recientemente 
a yega recibonanm exhorbitan- 
temente halto di awa y coriente, 
caminda algun di e recibonan 
aki, a wordo manda pa nos for di 
tur skina di e isla pa mustra con 
sin piedad e gobierno aki ta cu 
su pueblo. 
Practicamente nos por constata 
cu loke inicialmente a yega na 
Cas di Partido y tur colega di 


partido, ta loke tambe a yega na practi- 
camente tur cas rond di Aruba. 
Un ehempel di e abuso aki, ta di un famia 
di entrada mediano, cu tabata paga 617 
florin te cu luna pasa pa coriente, e 
cuenta a bin e luna aki 1095 florin, pues 
practicamente e famia su cuenta di cori- 
ente a redobla. 
Den un famia asina cu dos of tres yiu cu 
ainda ta bayendo scol, caminda mama 
y tata tin cu traha pa cubri gastonan di 
cas, otra gastonan necesario, e aumento 
di gasto di utilidad aki ta birando un peso 
demasiado grandi pa cualkier famia por 
carga na Aruba. 
Un otro ehempel ta di un famia cu tabata 
paga un suma di 216 florin pa cuenta di 
awa te cu luna pasa, e cuenta nobo di 
awa cu a yega siman pasa, a subi te na 
498 florin cu ta un aumento practica- 
mente dobel di cual e famia tabata paga. 
Ningun famia c’un presupuesto limita 
por ta prepara pa tipo di aumentonan 
asina, sigur despues cu gobierno a bisa 
cu aumentonan lo ta unicamente 26% 
cual ya caba ta sumamente halto ya 
cu ningun famia tabata prepara pa un 
aumento asina corda pa un aumento 
dobel di e suma cu nan tabata paga. 
Ta un falta total di sentimentonan pa un 
situacion cu ya caba tabata precario den 
nos comunidad y awor gobierno ta haci 
esaki ainda mas pisa y hopi ta puntra 
nos si tabatin otro alternativa, tur rond 
di mundo nos ta mira cu prijs di coriente 
ta subi y esey ta corecto. 


Sinembargo poco pais tabatin e cos aki 
regla pa por haci nan mes independiente 
for di e fluctuacion di e prijs di petroleo,” 
Parlamentario Mike Eman a mustra. 
El a mustra cu pa un mentalidad politico 
negativo, a dicidi di para tur e iniciati- 
vanan aki cu lo a brinda nos pueblo un 
alternativa mucho mas positivo pa e tipo 
di crisisnan aki. 


Lider di AVP Mike Eman 


Cuenta di coriente y awa hopi halto 
creando sufrimento y probresa 

D 
ialuna mainta 10 di october 2022, den un sala comple- 
tamente yen na OPPA a tuma lugar e prome charla in- 
formativo tocante e situacion financiero di nos Adultonan 
Mayor, organisa pa Directie Ouderenzaken en conexion cu 
Luna di Adulto Mayor  
Como panelista tabata t’ey presente Jonathan Upegui di 
CBS, Maritza Krozendijk - Relationship Manager y Financial 
Solutions di RBC y sr. Wilbert Marchena – Beleidsmedewerker 
di Sociale Zaken. Como moderador tabata presente Edward 
Erasmus.  
A toca diferente temanan relaciona cu nos adultonan mayor 
manera, composicion di hogar di adultonan mayor, entrada 
promedio di hogarnan cu por lo menos 1 adulto mayor y 
gastonan di hogarnan cu por lo menos 1 adulto mayor.  
Sigur un mainta cu hopi informacion pa esnan cu tabata 
presente pero tambe esnan cu a sigui esaki via rednan social 
di Directie Ouderenzaken.  


Directie Ouderenzaken ta gradici e panelistanan y moderador 
Edward Erasmus pa un tremendo presentacion. Ademas un 
palabra di danki na OPPA Aruba pa uzo di nan facilidad. 
Directie Ouderenzaken conhuntamente cu CBS lo sigui 
organisa charla informativo pa asina stimula mas participa- 
cion den luna di Adulto Mayor. 


Minister Ursell Arends: 


Directie Ouderenzaken a organisa prome charla informativo  

Cambio den prijs 
di productonan 
petrolero 12 di 
october 2022 


M 
inister di Asuntonan Economico, Co- 
municacion y Desaroyo Sostenibel ta 
anuncia e prijsnan nobo di benta di com- 
bustibel entrante 12 di october 2022. 


Gasolin unleaded-premium: 
254,9 cen p/ltr. (- 13,1 cen) 


Diesel LS: 
259,4 cen p/ltr. (- 10,5 cen) 


Kerosin: 
240,1 cen p/ltr. (- 7,4 cen) 


E prijsnan ta inclui BBO/BAZV/BAVP 


M 
inister di Asuntonan Economico, Comunicacion y Desaroyo Sosteni- 
bel, mr. Geoffrey Wever, a reuni dialuna 10 october cu director di Free 
Zone Aruba, drs. Greg Peterson, y president commissaris, mr. Johan Sjiem 
Fat, unda Minister Wever a aproba e jaarrekeningen di añanan 2012-2019. 


Free Zone Aruba N.V. ta un compania estatal di cual pais Aruba ta e unico 
accionista. Free Zone Aruba N.V. ta cay bou responsabilidad di ministerio 
di asuntonan economico. 
Por medio di condicionnan faborabel pa establece den e Freezone di Aruba, 
Free Zone Aruba N.V. tin e tarea di aporta na un clima di inversion atractivo 
cu impacto economico cu ta crea inversion, cuponan di trabou y entrada 
pa gobierno. 


“Aprobacion di jaarrekening di un compania ta algo esencial pa funciona- 
mento di e compania. Mi ta kere den potencial di Free Zone Aruba N.V. pa 
ta un actor importante den desaroyo di un economia diversifica y moderno 
na Aruba”, Minister Wever a comenta. 


Minister Geoffrey Wever: 


Den shareholders meeting di Freezone 
a aproba e jaarrekeningen 2012-2019 


Ni ki haci 


Ciudadanonan di islanan BES 
ta keda di segunda categoria 
E 
saki por lo menos por deduci for di un decision tuma reciente- 
mente door di Hoge Raad, cu tin su sede na Hulanda. Hopi biaha ta 
papia cu Hulandesnan Caribense ta sinti cu aunke nan ta parti di Re- 
ino Hulandes y toch ta sinti nan mes descrimina. Hoge Raad den un de- 
cision ta bisa cu ora ta papia di Hulanda, ta referi na e parti Europeo 
di Reino Hulandes, y no na e islanan Boneiro, Saba y Sint Eustatius. 
For di e perspectiva Hulandes Europeo, e islanan aki ta cay den e mesun 
categoria cu Aruba, Corsou y Sint Maarten. Basa riba ley di introduccion 
di islanan BES, Hoge Raad a dicidi di rechasa e peticion di un ciudadano di 
Boneiro pa haya AOW mescos cu Hulanda a wordo rechasa. 

G 
obierno atrobe no a logra pasa e prueba pa locual ta 
pasa e presupuesto 2023. Gobierno a traha un presu- 
puesto di fantasia y no por motiva for di unda a saca e ci- 
franan. Nos por a tende un minister bisa cu no tin placa pa 
Arubus mucho menos pa malgasta. Nos por tende tambe cu 
tin 15 bus cu ta para un par di aña caba sin uzo. Asina nos 
por sigui menciona. E gobierno aki mes a hinca su mes den 
un callejon sin salida. 


Despues di 5 aña den gobierno nan no culpa pasado paso 
ta nan mes a scoge e caminda aki. Un partido cu a prim- 
inti cielo riba tera, pero locual cu nan a realisa ta miseria 
pa nos pueblo. Un partido cu a logra drenta gobierno no pa 
su programa di campaña sino pa troce berdad y a hiba un 
campaña di mentira. Gañamento tambe ta pica. Satanas ta 
e tata di mentira. Mientras pueblo ta sufri nan ta sigui hiba 
un bida di luho y fiesta. Si nos mira paisnan comunista esaki 
ta locual nos ta bibando awe den 2022. 


Ora nos tende e palabra “defund the polis” nos por saca 
nos conclusion. Esaki ta e modus operandi di paisnan comu- 
nista. Economisa riba seguridad ta trece seguridad di nos 
pueblo na peliger. Nos por a tende cu CAFT ta pone enfasis 
pa baha gasto riba overtime. Si den e ultimo 10 añanan 
como 5 biaha no a zorg pa tin opleiding pa polis ta con lo 
bo kier baha overtime. Esaki no ta solamente nos cuerpo 
policial paso tin mas departamento no a haya sanger nobo 
den e departamentonan. Awe nos por mira cu servicionan 
a bay atras. Nos por corda tempo cu a stop e opleidingnan 
pa maestro di scol. Aparentemente nos no ta siña di nos 
erornan. 


E luna aki ta crucial pa e gabinete aki paso e conseho di 
CAFT ta pa duna ministerraad di Aruba su regalo esta su 
KB. Un gobierno cu ta pone cara di henter pueblo di Aruba 
na berguensa door di no sa con pa goberna nos isla. Riba 
dje kier pa Hulanda exonera su debe pero ta firma protocol 
for di 2018 y te dia di awe no ta cumpli. E dianan nos dilanti 
nos lo mira si Hulanda lo duna gobierno su regaldo of nan 
lo busca cualkier excuus pa benta gobierno abao. No ta un 
secreto cu interno nan tin hopi problema. Nan por busca 
moda di tapa solo cu un debe pero e realidad ta conoci. 


Nos di partido Curpa ta mira cu si bin un eleccion dentro 
di 3 luna despues di caida di gobierno lo bay tin un cambio 
grandi. Nos por mira cu despues di ultimo eleccionnan 
pueblo no a vota mas pa partidonan grandi. Na aña 2013 
7038 votado no a vota pa partidonan grandi, na 2017 ela 
subi na 12.928 y na 2021 el a bolbe subi na 19.575. Nos 


por a mira tambe cu union di partidonan no a duna resul- 
tado desea. E union riba lista di partido POR a demostra na 
2017 con nan a bay atras considerablemente den voto. Nos 
ta kere cu den e proximo eleccion votadonan lo no scoge pa 
partidonan grandi. Nos ta premira cu mas di 26 mil votado 
si no ta mas lo no vota pa partidonan grandi. 


Aruba ta un isla chikito lo no mester di over na e sistema 
electronico pa vota. A keda demostra cu e systema electro- 
nico ta facil pa hack. Venezuela ta conoci pa e sistema aki 
con coriente ta bai y ora e bin bek e resultado di eleccion 
ta wordo cambia. Mesun cos a pasa na Merca cu di anochi 
pa mainta e resultado a cambia. A detene e CEO di Konnech 
Eugene Yu pa via di fraude den eleccion. Alaska a dicidi cu 
lo no uza computer mas pa votamento sino e lo bay manual. 
E ultimo cu nos a mira sosode ta na Brazil caminda den 15 
minuut cu coriente a bay e partido comunista a subi cu 2 
miyon voto. Nos isla lo prospera ora cu caba cu inhusticia. 
Esaki lo pasa ora e husto cu tin temor di Dios ta goberna. 


Lider di partido Curpa 
Eric Ras 


E decreto ta riba mesa 

D 
iabierna awor, Minister di Energia sr. Glenbert Croes hun- 
to cu sr Edison Briesen, presidente di hunta di comisa- 
rio di RDA lo sali pa Ecuador pa reuni cu e gobierno di Ecua- 
dor y e compania nacional di petroleo di Ecuador, PetroEc- 
uador. E meta di e reunion aki ta pa yega na un acuerdo en- 
tre e gobiernonan pa asina Aruba por bin na remarca pa 
cumpra HFO na un prijs mas barata cu lo por resulta den un 
reduccion di awa y coriente na Aruba. 


Manera ta conoci, esfuersonan a wordo haci caba na 
Washington, na unda cu Minister Glenbert Croes hunto cu 
Minister Plenipotenciario sra. Joselin Croes a reuni cu repre- 
sentantenan di Embahada di Ecuador. 


Minister Glenbert Croes tambe ta gradici Minister President 
Evelyn Wever-Croes cu durante su reunionnan na Peru, a 
reuni cu secretario di estado sr. Anthony Blinken pa informa 
e gobierno Mericano riba e importancia pa Aruba ricibi e 
apoyo pa cu e solicitud aki. 


E situacion actual na Aruba no ta uno facil. Tin varios persona 
cu ya a remarca cu nan awa y coriente a subi substancial- 
mente. Pa cu esaki, Minister Glenbert Croes a traves di e 
director di Utilities, a solicita pa e companianan estatal Web 
y ELMAR mantene nan “help desk” disponibel y accesibel pa 
duna pueblo splicacion, pa check den caso di coreccion y pa 
tene cuenta cu e capacidad di pago di tur famia. 


Gobierno ta haciendo su maximo esfuerso pa logra haya e 
prijs di HFO mas economico pa asina por baha prijs di awa y 
coriente. E prome meta ta pa yega na un acuerdo specifico cu 
PetroEcuador na unda Fuel Marketing Supply Aruba (FMSA), 
lo ta esun encarga cu e transaccion aki. Ta bon pa remarca 
cu Ecuador ta sumamente impresiona cu e “National Energy 
Policy” y e “Transition Road Map” cu Aruba ta encaminando 
y ta desea di por yega na un cooperacion energetico entre 
Aruba y Ecuador. 


Na e momento aki tin un contract vigente entre RDA, FMSA y 
e proveedor actual di HFO. E problema ta cu Aruba ta cump- 
rando actualmente HFO na un prijs caro cual ta afectando e 
prijs di awa y coriente. Si Aruba por logra haya un descuento 
substancial, lo baha e prijs di awa y coriente dunando pueblo 
asina e alivio cu tanto nan ta desea. “Si tin algo cu nos por 
haci pa alivia nos pueblo, nos comunidad y nos economia ta 
nos deber di hacie.” Minister Glenbert Croes a expresa. 


Pa esnan cu ta desea di lesa e National Energy Policy di 
Gobierno di Aruba por download esaki via https://www.util- 
itiesarubanv.com/main/announcement-pending 


Minister Glenbert Croes: 


Gobierno di Aruba ta haciendo su maximo 
esfuerso pa reduci prijs di awa y coriente 

L O C A T E D A T B U C U T I 
& T A R A B E A C H R E S O R T 


N 
os por a tende parlamentarionan di mep ta papia di im- 
portancia di rol di e tata den nos bida. No mucho tempo 
pasa tambe un otro parlamentario di partido mep ta papia di 
e rol di un tata den bida di un yiu. E nucleo familiar sinem- 
bargo no ta prioridad pa e partido aki. 


Dia 1 maart 2021 e partido aki a dicidi di vota pa aproba 
e geregistreerd partnerschap y nos por corda cu 17 parla- 
mentario di tanto MEP como AVP, RED y por a vota na fabor 
di e ley aki. Awe nos por mira cu 2 di e partidonan aki no a 
saca asiento den e eleccion di 2021. Nos di partido Curpa 
no ta contra di ningun hende. Cada persona ta responsabel 
con e ta desea di hiba su bida y na final e lo mester duna 
cuenta dilanti Dios. 


No mucho tempo pasa a bin riba e tema pa trece cambio den 
nos Codigo Civil pa cambia e geregistreerd partnerschap 
pa matrimonio di mesun sexo. Nos por a sigui e desaroyo 
di e ley transgenderwet cu a wordo trata den parlamento 
Hulandes. Un ley cu lo causa mas daño cu bon. Den e ley aki 
muchanan menor di edad por dicidi di cambia su sexo y su 
mayornan lo no tin nada di bisa paso nan lo perde nan auto- 
ridad como mayornan. Ta papia aki di muchanan bao di 16 
aña di edad. 


E ta djis bay Censo y eynan e por pidi pa cambia 
su sexo. Despues cu e cambia di sexo e lo por 
drenta baño y e lo por haci uzo di baño di hende 
muhe of visa versa e lo por drenta baño di hende 
homber. Nos por a mira e cambio caba cuminsa 
tuma lugar y asina ta sigui exigi mas pa despues 
pidi pa legalisa pedofilia. Akinan ta unda ta pone 
nos criaturanan nan bida den peliger pa wordo 
abusa. 


Leynan di hende nunca lo por bay contra leynan 
di Dios. Nos ta e unico partido cu a para y ta 
para pa leynan di Dios. Dios a diseña e famia pa 
ta exitoso y cu por enfrenta cualkier retonan cu 
presenta su dilanti. Mas nos pueblo hala for di 
Dios mas pio nos situacion a bira. Aruba esaki 
ta e tempo pa nos reflexiona y realisa cu nos a 
purba sin Dios y nos resultadonan a empeora 
enbes di mehora. Nos ta sigur cu nos pueblo den 
profundidad di nan curason ta desea di mira un 
cambio. 


Hopi pais nan wowo a habri y a lucha pa un 
cambio. Siri Lanka ta un di e prome paisnan cu su 
pueblo a lanta y a core cu e gobierno cu tambe 


ta forma parti di e agenda 2030. Paisnan manera Hungria, 
Polonia y awor Italia no ta kere den e metanan di desaroyo 
sostenibel y ta para firme pa e famia. Nan ta nenga di pasa 
leynan cu ta bay contra di e famia institui pa Dios. Nan ta 
mira e bienestar di nan pueblo y no tin mentalidad comu- 
nista. Italia su cambio a cuminsa sacudi Union Europeo. 
Pronto lo tin mas cambio den paisnan cu ta forma parti di 
Union Europeo. 


Nos no por compronde cu parlamentarionan di partido 
mep cu ta bisa di ta Cristian kier papia di e famia institui 
pa Dios, pero ta forma parti di mep y di gobierno cu a firma 
un acuerdo di metanan di desaroyo sostenibel y ta un di e 
puntonan aki ta hinca den e agenda 2030 y su meta ta pa 
caba cu e famia segun diseño institui pa Dios. Nos ta sigur 
cu e parlamentarionan aki sa di e contenido di Sustainable 


Development Goals. Parlamentarionan di mep e yabi y poder 
ta den boso man pa para pa leynan di Dios. Nos di partido 
Curpa ta e unico cu ta para y lo keda para pa leynan di Dios 
y no bin cu leynan cu ta bay contra boluntad di Dios. Nos di 
partido Curpa tin sigur cu e husticia di Dios lo vence. 


Lider di partido Curpa 
Eric Ras 


Dios lo tin e ultimo palabra 

M 
irando cu desde algun tempo in- 
flacion y costo di bida a subi 
drasticamente pa via di e aumento di 
flete, aumento di petroleo, gasolin, 
diesel, scarsedad di productonan riba 
mercado global y e guera na Ukraina 
cu tur dia ta escalando, mi ta urgi pa 
gobierno pa subi e minimum loon aki 
na Aruba. Nos pueblo ta pasando den 
momentonan dificil y duro financiera- 
mente. Nos pais ta den un crisis eco- 
nomico grandi causa pa un megadebe 
y e lo bay tuma tempo pa nos por recupera y libera capital fi- 
nanciero pa por inverti den nos pais, tanten cu e megadebe na- 
cional aki ta mas grandi cu nos economia. 


Aunke nos economia a constata un crecemento record den 
turismo desde April 2022, nos pilar economico principal, 
y Banco Central di Aruba a saca un rapport cu den e prome 
kwartaal di aña nos pais tabata tin un crecemento economico di 
16.2%, esaki no ta traduci inmediatamente den un mehoracion 


financiero pa tur nos ciudadanonan. Claro cu e recuperacion y 
crecemento economico a crea miles di cuponan di trabao y hopi 
famianan por lanta bek atrobe, sinembargo mester subraya cu 
inflacion y costo di bida a subi y ta afectando specialmente 
esnan cu tin un salario minimo. E biyete di 100 florin ya no ta 
cumpra e mesun cantidad di comestibel mas. 


Ta pa e motibonan aki mi ta urgi gobierno pa responde na e 
situacion actual cu determinacion y aumenta e minimum loon 
pa e homber chikito cu tin mester di esaki. Tin mas o menos 
36 mil hende cu ta cay bao di un entrada di 2500 florin of 
menos, cu ta aproximadamente 34% di nos poblacion. Esaki 
sigur lo trece alivio, banda di e beneficionan positivo cu gobi- 
erno ta bai introduci entrante 1-1-2023 atraves di servicio di 
impuesto DIMP manera; 


Esnan cu ta gana 2500 florin of menos pa luna lo no paga 
belasting mas. Esaki ta representa 36.136 persona aki na 
Aruba entrante 1-1-2023; 
Tarifa di impuesto lo baha pa TUR hende cu 2% entrante 
1-1-2023; 
Impuesto di ganashi di compania winstbelasting lo baha di 
25% pa 22% entrante 1-1-2023. 


For di akinan en adelante lo mi sigui trata e punto aki pa lucha 
na e bienestar di pueblo en general y lo uza e diferente recur- 
sonan di Parlamento na mi disposicion pa wak esaki bira un 
realidad pronto pa e pueblo di Aruba. 


D 
ialuna mainta durante conferencia di prensa di gobierno, 
Minister Glenbert Croes a contesta prensa riba e pregun- 
ta relaciona cu e desacuerdo cu tin entre e companianan es- 
tatal y sindicato VWI. 


Minister Croes a indica di no tin interes pa discuti of argumenta 
cu sindicato VWI den medionan di comunicacion, y a pidi e 
empresanan estatal cu ta Utilities, WEB y Elmar pa atende cu 
e solicitud di sindicato VWI y otro sindicatonan. Esaki pa trece 
mas claridad riba e proceso di destaho publico pa cu ehecu- 
cion di expansion di parke di molina di biento. 


Minister Croes tambe a expresa cu loke ta importante pa su 
persona ta cu gobierno ta canando segun e plan di gobernacion 
y e plan energetico cu Gabinete Wever-Croes 2 ta kere den dje. 
Den cuadro di esaki, expansion di e parke di molina di biento 


ta fundamental. A traves di un destaho publico lo percura pa 
haya e miho candidato pa e proyecto aki. Mas importante, ta 
pa logra haya un miho prijs pa produccion di electricidad cual 
lo beneficia no solamente e companianan estatal cu ta WEB y 
ELMAR pero comunidad en general. 


“Mi no por compronde con un proyecto cu ta den interes di 
WEB, ELMAR, nos pueblo y nos economia, cu por tin hende cu 
ta contra. E proyecto aki ta conforme e plan nacional ener- 
getico di nos pais. Mi determinacion como Minister di Energia 
ta pa pone accion tras di e vision cu a wordo poni den e plan 
aki y cu a wordo acorda na nivel nacional na momento cu 
nos Minister President Evelyn Wever-Croes tabata Minister di 
Energia”, e mandatario a expresa. 


Pa evita e discusionnan aki continua den medionan di comuni- 
cacion cu nos profesionalnan, Minister Glenbert Croes a pidi pa 
tanto empresanan estatal como e sindicatonan sinta dialoga 
cu otro y yega na un solucion den e miho interes di pais Aruba. 


E National Energy Policy por wordo descarga n’e siguiente link. 
https://www.utilitiesarubanv.com/main/announcement- 
pending/ 


Minister Glenbert Croes: 


Expansion di parke di molina 
di biento ta fundamental pa 
desaroyo di pais Aruba 


Parlamentario Marco Berlis (MEP): 
Mirando e subida drastico 
di gastonan Gobierno 
mester subi minimum loon 

B 
ucuti & Tara Beach Resort a wordo nombra como e gana- 
do di e 2022 CHIEF Best Sales & Marketing Team na e Ca- 
ribbean Hotel & Tourism Association (CHTA) su di 40 aniver- 
sario di Marketplace cu a tuma luga entre Oct. 3-5, 2022. E oc- 
asion aki tambe a marca Ewald Biemans, doño/CEO di Bucu- 
ti & Tara, su di 40 aña asistiendo CHTA Marketplace. Ademas 
di esey, Biemans a duna un presentacion na e evento unda e la 
splica dicon y con e hotel a bira e prome y unico certifica Car- 
bon Neutral den Caribe y awor ta conoci como un di e hotelnan 
mas eco-certifica y premia na mundo. 
Caribbean Hotel & Tourism Association ta un federacion di 32 
Asociacion Nacional di Hotel, cu mas di 600 miembro hotelero 
y 300 miembro aliado cu ta representa miles di trahado den 
sector turistico den Caribe. CHTA Marketplace ta e evento 
di marketing turistico di mas grandi di Caribe. Desde 2015, 
CHTA ta reconoce e mihonan den e sector turistico cu su 
CHIEF Awards pa Sales & Marketing, Business Operations, 
Environmental Sustainability, y Human Resources & Staffing. 
Un ganado ta wordo selecciona pa cada categoria door di un 
grupo di experto. 


Un regreso lihe na su status quo 
Bucuti & Tara su 2022 CHIEF Award pa Sales & Marketing 
a wordo acepta door di Susan Logan, Director di Sales & 
Marketing. Su trabou constante y guia durante pandemia cu 
a team interno y socionan externo, a haci cu e resort a yega 
nivelnan pre-pandemia lihe, alcansando un ocupacion di mas 
di 90% henter e aña. 
Durante e presentacion di e premio a wordo remarca con 
huespednan, profesionalnan den turismo y media a alaba con 
Bucuti & Tara tawata haci uzo di diferente medionan di comu- 
nicacion pa duna updates actualisa y den tempo real, a sigura 
cu su trahadonan tawata protegi, a mantene su identidad 
como resort, a innova su protocolnan di wellness y salubridad, 
y a implementa varios strategia pa mantene e resort relevante 
y den top condicion. Esaki a mantene cu huespednan y profe- 
sionalnan den e sector tawata confia cu e resort tawata por 
a continua di ofrece e mes un experiencia di biahe luhoso, 
romantico y relaha cu semper a wordo brinda. Un strategia 
importante tawata pa no baha e prijs of duna descuento, pero 
pa flexibilisa e reglanan di cancelacion y sigui brinda un expe- 
riencia di biahe di calidad y memorabel. Esaki a haci cu e resort 
a recupera den tempo record y cu huespednan tawata laga 
reseñanan positivo remarcando nan felicidad pa por a bolbe 
y disfruta. Esaki a demonstra cu e plan di sales y marketing a 
traha. 


“Pa gana e CHTA 2022 CHIEF Award pa Sales & Marketing ta 
e mihor premio cu nos Director di Sales & Marketing, Susan 
Logan ,y nos Bucuti team por a haya,” Ewald Biemans, doño/ 
CEO di Bucuti & Tara, ta conta. “Esaki ta confirma cu nos enfoke 
pa keda fiel na ken nos ta, manteniendo tur canal di comunica- 
cion habri, y cuidando nos huespednan, trahadornan, y prov- 
eedornan durante dos aña turbulente tawata e mihor strategia 
cu nos por a implementa y mi ta gradecido na Susan su lider- 
azgo y persistencia.” 


40 aña atendiendo Marketplace 
Ewald Biemans ta celebra su di 40 aña atendiendo CHTA 
Marketplace. Tawata un honor pa Biemans pa asisti como 
panelista riba e discusion di e importancia pa protege nos 
medio ambiente. Durante su presentacion e la splica dicon 
United Nations a premia Bucuti & Tara pa ta e prome y unico 
resort den Caribe pa ta certifica Carbon Neutral y pa tin un 
programa medio ambiental cu por wordo replica y escala door 
di hotelnan y otro tipo di empresa mundialmente. Pa varios 
aña caba na Marketplace esaki ta un topico importante unda 
cu Biemans ta comparti su conocemento y solucionnan na e 
audiencia di profesionalnan den sector turistico. 


Mas premio 
E CHTA 2022 CHIEF Award pa Sales & Marketing ta e di tres 
premio gana door Bucuti & Tara den e ultimo siman. E boutique 
resort ta e unico hotel na Aruba cu a wordo nombra entre 
Condé Nast Traveler 2022 Readers’ Choice Award’s Top 40 Resorts in 
The Caribbean Islands. 
Tripadvisor tambe a honra Elements restaurant, situa na 
Bucuti & Tara, como e unico restaurant den Caribe cu a wordo 
nombra den e lista di Top 25 Date Night Restaurants in the World. 
Tripadvisor a comparti e proximo reseña como un resumen 
perfecto di e experiencia na Elements, “E cena di mas roman- 
tico na mundo. E waiter tawata magico, leuk y punctual. E 
platonan tawata elegante, sabroso y simplemente perfecto.” 


Bucuti & Tara Beach Resort ta Ganador 
di CHTA Best Sales & Marketing Team 


Fundador di e resort tambe ta atende su di 40 CHTA Marketplace durante nan aniversario di 40 aña 

C 
aribbean Arthritis Foundation ta un fundacion cu tin 
como meta principal pa mehora e posicion di pashent- 
nan cu ta sufri di un di varios forma nan di artritis cu ta con- 
oci. Esaki ta wordo realisa door di mensualmente organisa 
actividadnan di pashent y alabes actividadnan pa e veld di 
cuido. 


Dia 12 di october ta rond mundo conoci como Dia Mundial di 
Artritis. E aña aki e lema ta: “injuries may lead to arthritis”. 
Caribbean Arthritis Foundation tambe ta observa e dia aki 
y den cuadro di esaki lo organisa dos sesion di informacion 
pa pashent. E prome riba diaranson, 12 di october 2022 den 
e sala di expo na Cas di Cultura. Prof. dr. Mart van de Laar, 
reumatologo y profesor liga na Universiteit Twente, Hulanda 
y lo duna un charla cu tin como titulo: “Early diagnosis and 
the treatment of Rheumatoid Arthritis”. 


E observacion aki lo continua cu un charla pa dia 13 di 
october, tambe den e sala di expo na Cas di Cultura, pero 
presenta pa Dr. Rémy Mostard, PhD., specialista di pulmon 
liga na Zuyderland Medisch Centrum na Sittard y Heerlen, 


Hulanda tin como titulo: “Post Covid-19 Syndrome”. 


Pa diabierna y diasabra awor, un Masterclass special lo sigui, 
pero pa e veld di cuido, muy en particular pa e dokternan di 
cas, tur esaki den e cuadro di e “Early Diagnosis Program”. 
Mientras tanto tur dokter di cas a ricibi un set di buki special- 
mente pa nan sala di espera, pa asina pashentnan por tuma 
nota di informacion valioso riba e topico aki mientras cu nan 
ta warda nan afspraak cu nan dokter di cas. 


Sr. Jacco Vroegop, director general di Dr. Horacio Oduber 
Hospital, tambe a ricibi un set di buki for di man di e 
Presidente di Caribbean Arthritis Foundation, Sr. Francisco 
de Mey, esaki den presencia di entre otro e oradornan cu 
actualmente ta di bishita na Aruba, Prof. dr. Mart van de Laar 
y Dr. Rémy Mostard, PhD. 


Caribbean Arthritis Foundation entre otro ta sostene e 
Sustainable Development Goals number 3, 10 y 17, cu ta: 
Bon salud y bienestar, reduci desigualdad y cera acuerdo y 
lasonan pa realisa metanan. 


Caribbean Arthritis Foundation ta observa 


Dia mundial di artritis 

R 
ecientemente One Happy Island Lions Club a celebra su 
prome 5 aña sirbiendo comunidad di Aruba. Special pa e 
celebracion aki nos a conta cu bishita di miembronan di club- 
nan Lions di Zona ABC y tambe di Districto Multiple 35 di Flor- 
ida y representantenan di Lions Club International. 
Delegacion di Bonaire Lions Club a wordo lidera door di Lion 
President Blanca Flor Nicolas, delegacion di Corsou a wordo 
lidera door di Lion President David Levy- Maduro. For di Lions 
Club International nos a haya bishita di Past International 
Director Lion B.J. Blankenship y esposa Past District Governor 
Lion Carolyn Blankenship, for di Districto 35N di Florida nos 
a conta cu bishita di Past International Director Lion Geoffrey 
Wade y esposa Lion Nancy, Past Council Chair Lion Luis 
Olarte, Past District Governor Elbio Jimenez y esposa Lion 
Perla Rita, Past District Governor Lion Jim Campbell y esposa 
Lion Barbara. 


Tambe presente tabata nos 2nd Vice District Governor Lion 
Jane Colona, nos 1st Vice District Governor Lion Ivan Croes 
y esposa Lion Susy. For di Districto 35L nos a haya bishita di 
1st Vice District Governor Lion Tony Esposito. Region Chair 
Lion Mariela Romero, Zone Chairman Lion Andy Curiel, LCIF 
District Coordinator Lion Junior Arends, GMT Coordinator 
ABC Lion Alexis Daou & Leo Advisor ABC Lion David Levy- 
Maduro. Pa Aruba Lions Club, celebrando 75 aña, nos a haya 
bishita di Lion President Rubin Ponson miembronan di Aruba 
Lions Club.  Di nos mesun club Past District Governor Lion 
Doris Lacle- Eugenio y esposo Lion Jaime Lacle. Di Koningin 
Wilhelmina Kankerfonds Sra Lilly Prince & Ivy Swaen.Last but 
not least nos Leo President Ronan van Putten y tur miem- 
bronan di Delta Aruba Leo Club.  
Masha Pabien na tur miembronan di Aruba One Happy Island 
celebrando 5 aña sirbiendo comunidad di Aruba.  Durante e 
anochi festivo aki nos President Lion Eugene Dubero a ricibi 
diferente regalo y reconocimento pa nos club for di nos bishi- 
tante nan di afo. 


Tambe Lion Andy Curiel, Lion Carla Martinus y Lion Junior 
Arends a ricibi for di International President Lion Bryan 
Sheehan un Presidential Certificate of Appreciation cu a 
wordo entrega door di PID Lion Geoffrey Wade. 
Un danki na tur esnan cu durante e ultimo 5 aña nan a kere 
den nos club y a duna tur nan sosten. Nos ta cla pa sigui yuda 
nos comunidad pa hopi aña mas. 


One Happy Island Lions Club a celebra su 
prome 5 aña sirbiendo comunidad di Aruba 

C 
uminsando diabierna 14 di october, Oficina 
Central di Estadistica (CBS) ta organisa 
un encuesta tocante mucha y hoben En- 
cuesta di Mucha y Hoben 2022. E proposito 
di e encuesta aki ta pa haya un miho bista di 
diferente tema di importancia pa mucha y ho- 
ben. E encuesta lo tin un duracion di 1 luna. 


E encuesta ta toca temanan manera por 
ehempel actividadnan di mucha y hoben den 
nan tempo liber (deporte, arte, trabou boluntario), 
participacion na scol, participacion riba mercado 
laboral, bista riba nan futuro, relacion cu mayor, 
uzo di celular, medionan social, gaming y posibel 
problemanan relata na esakinan, humamento/ 
vaping, uzo di alcohol y droga y salud mental. 
CBS ta encarga pa colecta, suministra y analisa 
datonan riba diferente tereno y tin como meta prin- 
cipal pa suministra estadisticonan relevante, valioso y 
di calidad halto pa tur usuario. 


Durante di e Encuesta di Mucha y Hoben 2022 mucha y 
hoben entre 4 pa 24 aña di edad lo wordo acerca pa coopera 
cu e encuesta. Pa un mucha of hoben cu ta menor di edad 
por participa, mester di e aprobacion di un mayor of voogd. 
Un total di 3.500 hogar lo wordo bishita door di encuesta- 


donan di CBS. Encuestadonan por wordo identifica cu un 
badge cu nan nomber, potret y e logo di CBS. 
Encuestadonan lo traha parti atardi pa anochi 
pa asina por entrevista muchanan y 
hobennan den nan hogar. E encuesta lo 
wordo haci digitalmente pa medio di un 
cuestionario riba un tablet. 


Tur informacion colecta durante e 
encuesta aki ta wordo procesa anoni- 
mamente y ta publica solamente estadis- 
ticonan den forma agrega. E informacion 
di tur mucha y hoben ta contribui na 
mehora e disponibilidad di informacion 
pa por tin un miho bista riba e desaroy- 
onan cu ta tuma luga cerca mucha y hoben 
na Aruba. Pa e motibo aki e contribucion di 
cada mucha y hoben ta esencial! 


Nos ta gradici tur mucha, hoben y mayor/voogd di ante- 
mano pa nan participacion na e Encuesta di Mucha y Hoben 
2022. Pa mas informacion, por tuma contacto libremente cu 
e team di CBS entrante diabierna 14 di october, di dialuna 
pa diabierna durante ora di oficina (7:30 am - 4:30 pm), 
na number di telefon: 524 7433 of por manda un e-mail na 
cbs@setarnet.aw 


Encuesta di Mucha y Hoben 2022 


N 
ando Chirino cu e aña aki a lansa e tema ‘To Love Somebody’ Kompa Style cual 
cancion ta super exitoso na Aruba, Antias en general, Surinam y na Hulanda, 
ta lansa un tema nobo conhuntamente cu un videoclip. E aña aki sin duda algun ta 
un aña sumamente exitoso pa e artista vocalista Nando Chirino. E cancion ‘To Love 
Somebody’ a sa di score halto den e top charts na e Islanan ABC y tambe na Suri- 
nam, di cual a logra number uno na varios Radio Station na Aruba pa simannan lar- 
go, y tambe a logra di ta 
number uno na Surinam. Pa esaki Nando ta hopi contento y agradecido, en special 
na e Pueblo di Aruba cu a acepta e cancion en grande. Awor Nando ta lansa un tema 
nobo cu tambe ta Kompa Style y ta titula ‘Ain’t no Sunshine’ cu ta un interpretacion 
di e cantante Bill Withers, re-arranged y produci pa Stanley Clementina y e final mix/ 
master a wordo haci pa Sean Cannister. Nando ta trahando riba un EP Kompa Style 
di cancionnan clasico, ‘Cover Songs’, y esaki ta e di dos tema cu lo forma parti di 
su EP. Por disfruta di e tema aki ‘Ain’t no Sunshine’ riba e plataforma di YouTube, y 
tambe por scucha e tema aki riba diferente otro plataforma digital manera; ‘Spotify, 
Apple Music y Distrokid’. 


Nando Chirino ta lansa cancion nobo 
Kompa Style conhuntamente cu un videoclip 

E 
garoti blanco cu strepi cora ta un 
simbolo internacional di indepen- 
dencia di e persona cu su bista conoce 
un limitacion. Sea e usuario ta comple- 
tamente ciego of e tin dificultad pa mo- 
bilisa dor di un problema di bista. Du- 
rante aña e historia di e garoti a haya un 
luga solido unda e persona cu tin limit- 
acion di bista ta forma parti di e comun- 
idad. E no ta keda cera den cas of keda 
sin bay scol. 


Den nos trayecto, FAVI a conoce dife- 
rente cliente cu a tuma e curashi di 
mobilisa y mustra cu nan ta parti di e 
comunidad. Bo por mira nan na banco, 
supermercado, na scol y na pia di 
trabao. E tendencia nobo ta cu nos ta 
sigui padilanti y nos ta logra. Fiel nan ta 
uza e garoti pa por mobilisa pero mas 
principal ta pa mustra cu limitacion di 
bista no ta un obstaculo. 
FAVI su enfoke e aña aki ta pa yega na 
e persona cu tin problema di bista pero 
ainda ta duda si nan mester acerca FAVI. 


Pa nos logra e meta aki nos mester e 
comunidad atento, e bisiña cu conoce 
un hende cu tin problema di bista,, na 
e colega di trabao cu mester e sosten y 
motivacion, na e mayor preocupa cu e 
futuro di un mucha cu limitacion visual. 


Scucha nos riba radio of podcast , sigui 
nos riba facebook of instagram y tuma 
contacto cu nos pa asina nos comb- 
ersa tocante e limitacion di bista. Por 
tuma contacto cu FAVI na 582522 of 
5825051. 
Tambe por manda nos un whatsapp na 
5609225. 


Pa termina FAVI kier a manda un recor- 
datorio pa e Automobilistanan sea mas 
cauteloso ariba caretera di Aruba y si bo 
ta mira un persona ta cana cu su garoti 
blanco strepi cora, corda baha veloc- 
idad y si e mester crusa caminda para, 
zona un pito suave of bis’e crusa numa. 


Dia Internacional di e garoti blanco strepi cora: 


“FAVI ta celebra e logronan y ta conscientisa comunidad” 

T 
ur aña na october Ministernan di 
Finansa y di Desaroyo, director- 
nan di Banco Central, sector priva, me- 
dia y academico ta bin hunto na IMF su 
headquarters na Washington DC pa at- 
ende IMF su ‘Annual Meetings’. Duran- 
te e Reunionnan Anual di IMF ta trata 
topiconan cu ta di preocupacion glob- 
al, manera, por ehempel, economia 
mundial, stabilidad financiero, eradica- 
cion di pobresa, inclusion economico y 
creacion di empleo y cambio climatico. 
Pa Aruba Minister Maduro di Finansa ta 
atende e ‘IMF Annual Meetings’. 
Durante e siman di Reunionnan Anual, 
e mandatario lo reuni cu IMF su ehecu- 


tivonan di, entre otro, CARTAC, Western 
Hemisphere y Fiscal Affairs. Minister 
Maduro lo reuni tambe cu Executive 
Directors cu ta representa Reino 
Hulandes na IMF y Banco Mundial y lo 
topa tambe cu e delegacion di Reino 
Hulandes cu ta presente na IMF su 
Reunionnan Anual. Durante e siman aki 
Minister Maduro lo reuni tambe cu dife- 
rente banconan pa asina cuminsa haci 


e contactonan necesario pa prepara pa 
por refinancia Aruba su debe interna- 
cional di aña 2023 bay dilanti. 
Durante e siman aki Minister Maduro 
lo wordo compaña pa nos Minister 
Plenipotenciario na Washington sra. 
Jocelin Barosso-Croes, Consehero sr. 
Nilo Swaen, Director di Departamento 
di Finansa, sr. Derrick Werleman y 
Tesorero di Pais Aruba sr. Louis Paris. 


P 
oco dia pasa Minister Maduro di Cultura a reuni cu sr. Larry 
Iguaran di Fondo Mixtos para la Promocion de la Cultura y 
Artes de La Guajira. Tabata un reunion masha ameno cu a cum- 
insa cu un introduccion den forma di un serenata masha bunita 
di parti di sr. Iguaran den presencia di sr. Clifford Rosa di Stich- 
ting Rancho. Sr. Iguaran a bishita Aruba pa asina sondea e po- 
sibilidad pa estrecha e lasonan cultural y artesano entre Aruba 
y La Guajira y pa esaki a reuni cu diferente instancia. E Fondo 
Mixto a firma un MOU cu Stichting Rancho pa asina duna con- 
tenido y inicio na un cooperacion bunita. Minister Maduro ta de- 
sea Fondo Mixto y Stichting Rancho hopi exito cu e cooperacion 
aki cu ta yuda fortaleza e intercambio cultural cu a existi desde 
hopi siglo entre Aruba y La Guajira. 


E siman aki Minister Maduro di Finansa ta atende 
IMF su ‘Annual Meetings’ na Washington DC 


Minister Maduro di Cultura 
a ricibi bishita di Fondo 
Mixtos di La Guajira 

D 
epartamento di Asuntonan Econom- 
ico, Comercio y Industria/IDEA como 
parti di e Ministerio di Asunto Economi- 
co, Comunicacion y Desaroyo Sostenibel 
conhuntamente cu su partnernan Action- 
COACH, Santa Rosa, RBC Royal Bank, Aru- 
ba Bank N.V. y Departamento di Asuntonan 
Economico, Comercio y Industria a or- 
ganisa un proyecto educativo pa muchan- 
an entre 9 te cu 13 aña. E nomber di e 
proyecto aki yama “Kid$ BIZ Market III”, 
y a tuma luga na Departamento di Asun- 
tonan Economico riba 3, 4, 5 y 7 october 
2022. 


Den e proyecto e muchanan a ricibi educa- 
cion empresarial y e la yuda e muchanan 
reconoce oportunidadnan comercial. E 
muchanan a haya informacion di ki tur 
un negoshi ta encera, con pa maneha un 
negoshi y a stimula nan cu nan tambe por 
bira un futuro comerciante. Nan 
a haya informacion tocante producto, 
cliente, plan pa negoshi, sistema, servicio, 
promocion y financiamento. Nan a siña 
con pa genera placa door di haci activi- 
dadnan comercial for di un edad hopi 
jong. Tur esaki nan a siña den e prome 
workshop di “Get kids started as entrepre- 
neurs”, presenta door di Sr. Dave Martinus, 
Certified Business Coach di e compania 
ActionCOACH Aruba. 


Den e di dos workshop “Bringing the SDGs 
to the kids: The World we want” presenta 
door di Sra. Vivian Loopstok-Geerman, 
Hefe di seccion ‘Sustainable Development 
Planning’ (SDP) na Departamento di 
Asuntonan Economico, a presenta tur e 17 
metanan pa un bon desaroyo sostenibel pa 
Aruba y mundialmente (SDGs: Sustainable 
Development Goals). E muchanan a haya 
e oportunidad di kies cua meta nan ta 
haya mas importante pa nan y por a splica 
pakico nan a haya e meta ey importante. 
Di e manera aki nos ta apoyando nos 
futuro empresarionan y haciendo nan mas 
consciente di nos metanan pa un Desaroyo 
Sostenibel di Agenda 2030 di Nacionan 
Uni. 
Sr.Ludwig Rasmijn di Departamento di 
Agricultura, Cria y Pesca Santa Rosa a 
presenta e di tres workshop “Making 
Agriculture ‘Cool’ for Kids: Kids Agripreneur 
in the making.” E muchanan a siña con 
pa haci traspaso di un mata herbal pa 
otro pochi y tambe con pa cuidele. Den e 
presentacion nan a haya informacion hopi 


amplio y valioso tocante plantacion y con 
pa cuida un mata. Por a nota e felicidad di 
e muchanan ora cu nan tawata traha cu e 
tera di mata pa planta nan mesun mata. 
Den e di cuatro workshop “Creative Card 
Making” presenta pa Sra. Estella Brown- 
Thode, e muchanan a siña traha un carchi 
di Pasco creativo. Den e workshop aki, e 
muchanan por a uza nan mesun creativ- 
idad pa decora nan carchi na nan smaak. 
Den e di cinco workshop “Financial 
Literacy: Earn, Spend wisely and Save” 
presenta pa Sra. Joanaila Geerman, 
Branch Manager Personal Banking na RBC 
Royal Bank y Sra. Nathaly Yoho-Lampe, 
Manager Contact Center na Aruba Bank 
N.V. Durante e workshop e muchanan a 
siña con pa gana placa door di planta den 
bo mesun Cunucu, con pa gasta bo placa 
sabi y kico esey kiermen, kico nan ta kere 
ta e necesidadnan basico y tambe con pa 
spaar placa. 
Tambe e muchanan por a siña traha dife- 
rente snacks saludabel den e di seis work- 
shop “Creative Snacks Making”, presenta 
pa Sra. Clarina Geerman di Departamento 
di Asuntonan Economico, Comercio y 
Industria. Sra. Geerman a siña nan traha 
6 diferente snacks y mas cu claro tawata 
un di e workshopnan cu mas nan a gusta. 


Den e ultimo workshop “Business Plan 
for Kids”, Sra. Judella Trim, Business 
Development Advisor na IDEA, a siña nan 
traha nan mesun plan pa negoshi. Nan 
a haya ful un splicacion ki tur un plan di 
negoshi ta encera y pa despues nan a 
traha uno riba un guia especial contes- 
tando diferente pregunta di e plan di 
negoshi cu nan kier crea. 
For di 28 februari 2018, IDEA a inicia e 
proyecto cu yama “Kidpreneur$ With Big 
Ideas” cu ta specialmente pa e muchanan 
cu ta bishitando e 9 ‘Traimerdianan’ 
na Aruba. Pa duna oportunidad na otro 
muchanan cu no ta bishitando ‘Traimerdia’, 
IDEA a dicidi di organisa un proyecto cu 
yama “Kid$ BIZ Market”, yena cu work- 
shop y actividadnan cu por educa, stimula 
y inspira nan pa nan bira un futuro comer- 
ciante. E proyecto aki a inicia den aña 


2018 den herfstvakantie y a continua cu 
e segundo parti den zomervakantie den 
aña 2019. Den aña 2018 nos a logra haya 
32 mucha y den aña 2019 nos a haya 
31 mucha. E aña aki nos a logra haya 28 
mucha. E interes ta hopi grandi di parti 
mayornan pa workshop riba tereno di 
‘Entrepreneurship’ pa nos muchanan. E 
meta di IDEA ta pa stimula y contribui na 
e formacion di futuro comerciantenan pa 
Aruba. 


Na final di e proyecto, tur 28 partici- 
pante a ricibi un certificado di participa- 
cion entrega door di Minister di Asuntonan 
Economico, Comunicacion y Desaroyo 
Sostenibel, Sr. Geoffrey Wever y Sra. 
Suhailah 
Rooseman-Maduro, 
director 
suplente di Departamento di Asuntonan 
Economico, Comercio y Industria. 


IDEA ta gradici tur su partnernan y presen- 
tadornan e.o. Departamento di Asuntonan 
Economico, 
ActionCOACH 
Aruba, 
Departamento di Agricultura, Cria y Pesca 
Santa Rosa, RBC Royal Bank, Aruba Bank 
N.V., Sra. Vivian Loopstok-Geerman, Sra. 
Clarina Geerman, Sra. Zulema Dabian- 
Erasmus, Sra. Suhailah Rooseman-Maduro 
y nos directora Sra. Maria Dijkhoff-Pita pa 
yuda haci e proyecto aki un realidad. 


Tambe IDEA ta gradici Srta. Karyme 
Acosta y Srta. Tara Van Der Werk cu a 
yuda boluntariamente como juffrouw pa 
nos muchanan y tambe na tur otro cole- 
ganan di DEZHI cu a yuda haci e proyecto 
aki un realidad. IDEA ta gradici inmensa- 
mente tur e mayor cu a pone nan confi- 
ansa den nos y tambe na e muchanan pa 
nan participacion activo den nos proyecto 
di Kid$ BIZ Market III. Durante e cuatro 
dianan di e proyecto, IDEA por a nota cu 
Aruba tin hopi talento comercial entre nos 
muchanan. 


Nos di IDEA ta desea tur e muchanan hopi 
exito cu nan creacion di nan producto of 
servicio pa nos siguiente actividad cual ta 
e Kidpreneur$ Bazaar cu lo tuma luga den 
december 2022. 


Kid$ BIZ Market III 

WILLEMSTAD - Ta parce cu esun 
cu te ainda a sali mas perhudica di 
un werewere barba den famia ta e 
ciudadano Michael Concincion di 38 
aña di edad. El a cumpra un cas di su 
mama y e tabata drechando e cas, pero 
un ruman di dje cu yama R. Concincion, 
kende ta biba na Hulanda a haci tur 
posibel pa stroba Michael Concincion, 
dor di bay sinta warda den e garashi 
di Michael Concincion pa busk’e prob- 
lema. Pero finalmente ta Michael 
Concincion ta esun cu a keda acusa di 
menasa cu arma di candela dia 18 di 
juni 2022, como tal a keda 10 dia cera 
den cel na Barber. 


A bisa cu Michael a menasa e ruman, 
bisando: “Mi ta tira bo mata”. Den sala 
di corte diabierna ultimo, na momento 
di tratamento di e caso, Michael 
Concincion a presenta cu practica- 
mente henter famia, esta mama sinta 
den rolstoel, ruman, primo etcetera, 
loke ta indica cu e acusado Michael 
Concincion tin e apoyo di gran parti 
di famia. En cambio mester a esta- 
blece contacto via zooming cu R. 
Concincion na Hulanda, pero esey no 
a logra pasobra señora Ella Snijders di 
Slachtofferhulp cu tabat’ey na nomber 
di e ruman aki, no a logra establece 
contacto no obstante tur esfuerso haci. 


Abogado señora mr. J. Joemmanbaks 
ta esun cu ta encarga cu e defensa di 
Michael Concincion. Hues mr. J. Snitker 
a laga Michael Concincion na palabra 
pa conta loke a sosode. 


Michael Concincion a conta cu su mama 
na cierto momento a yam’e na telefon 
pa bis’e ta miho e no bini cas, pasobra 
su ruman cu ta biba na Hulanda ta den 
garashi ta ward’e bini cas pa busk’e 
problema. Michael a warda di 18.00or 
te 21.00or, pero debi cu su curpa ta 


asina cansa el a regresa cas pa mas 
of menos 21.00or y haya e ruman den 
garashi y aki Michael a pidi e ruman pa 
hala e auto un banda pa e por drenta 
garashi cu su auto, pero e ruman a 
nenga. Na cierto momento Michael a 
yama polis, pero su telefon a kita cay 
abou na suela, anto pa colmo e yabi 
tabata ainda den su auto. 


E ruman, esta R. Concincion, a zwaai 
e telefon benta masha leu mes, coy e 
yabi di e auto, kibra porta y bentana di 
cas. Ta ora polis a bini na e sitio Michael 
a haya yabi di auto bek. Enfin, e dia 
siguiente e ruman a core yega caminda 
Michael tabata haciendo algun trabou, 
cu e mama sinta den auto di e ruman 
R. Concincion. 


Claramente Michael a mira con bruto 
e ruman a trata nan mama y a bisa 
Michael cu e mester para tur trabou. 


Michael Concincion, cu a bisa hues cu 
na e momento ey ya e tabata masha 
rabia mes, a mustra e ruman (R. 
Concincion) si e sigui y haci manera e 
dia prome, e ta batie cu martin e biaha 
aki, plam’e fo’i otro. Mas aleu Michael 
a sigui conta cu su carson no tabatin 
faha y cada biaha tabata na punto di 
cay y ta p’esey e tabata tene su carson 
pe no cay. Posiblemente ta riba esey 
a borda pa bisa cu Michael lo tabatin 
arma di candela. 


E ruman mientras tanto a grit’e, 
bisando cu catapila lo bin basha tur 
cos abou. Ya tabatin 2or di merdia. 
Michael a sigui conta cu rato despues, 
nan tabata hunto, pa bay Orchillaweg, 
pasobra su mama tabata sconde cerca 
famia pa e ruman R. 


Concincion, kende a sigui haci hopi 
ferfelo. Enfin e ruman R. Concincion 
a logra cu polisnan a cue Michael 
Concincion cera den cel na Barber 
pa 10 dia, bisando cu Michael a 
menasa cu arma di candela. Un bisiña 
tambe a declara samsam cu e ruman 
R. Concincion cu el a mira Michael 
Concincion cu un arma di candela. 


Den sala di corte sinembargo fiscal 
señora mr. Ter Borg tambe a keda 
convence cu Michael Concincion no 
tabatin ningun arma di candela, pero 
tog a castiga Michael, pasobra e mes 
a admiti cu el a menasa e ruman cu 
martin. Un castigo di 50 ora Michael a 
ricibi di cua a deskita 20 ora na rason 
di e 10 dianan cu el a sinta na Barber 
caba. Michael Concincion pues mester 
traha 30 ora castigo di trabou. 


E gastonan di ticket fo’i Hulanda cu e 
ruman kier a declara, hues a considera 
cu nan no ta corecto pa benta riba 
cuenta di Michael Concincion. 


Michael Concincion cu problema serio den 
famia despues di a cumpra cas di su mama 

WILLEMSTAD - E ciudadano femenino Shamalis Rafael di 
45 aña di edad tabata den sala di corte diabierna ultimo 
acusa di violencia comete contra di e ciudadano S. Minguel 
dia 15 di maart 2022. Ta trata aki di uzo di machete y tira- 
mento di piedra masha pisa mes (algun bloki di beton) 
riba otro. Pa su defensa e acusado Shamalis Rafael tabatin 
abogado H.M.M. Alejandra. 


Remarcabel ta cu Shamalis Rafael na su turno tambe a 
demanda e ciudadano S. Minguel pa e mesun suceso. Pues 
diabierna tabatin tratamento di e caso di Shamalis Rafael y 
pronto lo mester a programa tratamento di e caso caminda 
e cabayero S. Minguel lo a keda demanda pa e mesun caso. 
Den sala di corte por a tuma nota cu ta un caso cu tin su 
partinan bastante emocional cu ne, pasobra aunke Shamlis 
Rafael ta esun cu a keda demanda, mama di e cabayero S. 
Minguel cu tambe tabata presente, casi no por a contene 
su mes di manera cu cada biaha hues mr. J. Snitker mester 
a haci un apelacion na e señora pa keda keto y no stroba 
tratamento di e caso. Kico ta loke a sosode y e rason pakico 
e tratamento den corte? 


E ciudadano masculino S. Minguel di un manera of otro 
tabatin problema cu yiu muhe di Shamalis Rafael. E prob- 
lema aki a escala di tal forma cu a surgi zwaaimento cu 
machete y tiramento cu piedra (bloki beton). Den e dagfar 
ta menciona e acusado señora Shamalis Rafael (mama di e 
mucha muhe cu kende e homber S. Minguel tabatin prob- 
lema) como esun cu a cap S. Minguel na man y pia drechi y 
asina tambe na su dede drechi. E suseso aki a conduci na 
tiramento cu baranca di piedra. 


Hues mr. J. Snitker a bisa mesora cu tratamento di e tipo di 
casonan manera esaki ta sumamente dificil pa corte, pasobra 
acusacionnan ta bini di ambos banda y esey ta hacie casi 
imposibel stipula ken tin rason of no. E acusado Shamalis 
Rafael durante tratamento di e caso continuamente tabata 
trece padilanti cu mama di S. Minguel ta esun cu cada biaha 
tabata benta palabra den laira pa su famia y asina ey a crea 
e impresion cu ta e señora aki (esta mama di S. Minguel) 
ta e pushado di palo bou di candela. Durante tratamento 
di e caso e señora aki (mama di S. Minguel) na su turno a 
cuminsa grita ‘mentira’, ‘mentira’ y hues mester a cay aden. 
Tabatin momento cu hasta e señora aki di su mes a sali for di 
sala di corte, aunke despues el a bolbe drenta bek den sala. 


Fiscal mr. B. Niks tambe tabata di opinion cu e caso aki ta 
un sumamente complica pa atende y yega na un punto final 
clarito. Tur dos e ciudadanonan femenino tabatin momen- 
tonan cu nan no tabata laga hues caba di hiba palabra, 
nan no por a domina nan emocion. Hopi halsamento di bos 
tabatin den sala di corte. 


Finalmente a conclui cu ta laga e casonan aki pa loke nan 
ta y ta supone tur dos, esey ke men cu lo no tin tratamento 
den corte di ningun di e casonan. Fiscal a yama atencion 
tambe pa e hecho cu no tin polis suficiente pa handle e tipo 
di casonan aki, cu den cierto sentido ta rekeri intervencion 
di profesionalnan pa atende cu esnan concerni. Hues mr. J. 
Snitker a mustra si cu e ciudadanonan aki no por continua 
cu nan conflicto y crea intrankilidad y bomboshi innecesario 
den bario. 
E siudadano S. Minguel claramente a mustra su disponibi- 
lidad, bisando cu di su parti e caso ta cera. Hues a dicta 
sentencia, bisando cu señora Shamalis Rafael por bay cas 
numa liber di tur acusacion. A keda tambe cu lo no tin ningun 
preparacion pa e otro acusado S. Minguel keda persigui. E 
caso aki lo bini padilanti den sala di corte. 


Hues a para tratamento di 2 
caso di denuncia di violencia 

Fortaleza Pa Famia 


NINGUN hende no sa ki dia e bendicion cu nan ta spera 
lo yega, pero nos mester ta prepara pe, pasobra Dios ta 
misericordioso y semper lo bendiciona su yiunan. 


Ta para skirbi den Mateo 9:17 : Tampoco hende ta pone 
biña nobo den saco di cuero bieu, sino e saco ta rementa 
y e biña ta basha afo, y e saconan ta bay perdi, ma nan ta 
pone biña nobo den saco di cuero nobo y tur dos ta keda 
preserva. 


Efesionan 5:11 ta para skirbi: No participa den e obranan 
infructifero di scuridad sino mas bien expone nan. 


Tur hende mester tene bon cuenta: No asocia cu hende 
orguyoso, no permiti nan uza bo, no sera acuerdo cu 
malvado, no desea di ta manera nan, pasobra bo no por 
cambia nan, alcontrario nan lo uza bo pa nan continua 
den nan maldad.(Proverbionan 4:29-32) 


Bo no por ta compinchi cu hende cu no ta respeta Dios 
of cu ta haci bofon di Dios, ora bo ta hunto cu nan, nan 
ta papia di Dios, pero nan curason ta leu for di Dios 
(Proverbionan 4:33). 


Colosensenan 3:1 ta bisa: Si boso a wordo lanta cu Cristo 
anto sigui busca e cosnan di ariba, caminda Cristo ta 
sinta na man drechi di Dios. 


Cual ta e cosnan di ariba? Arepentimento, salbacion, 
santidad, sabiduria Spiritual,e cosnan aki ta primordial 
den bida di TUR hende pero solamente pa medio di Cristo 
Hesus bo por alcansa esaki. 


Mescos cu un cunukero ta haci su tera limpi sperando 
awasero pa asina e pone simia den tera, y e simia lo 
produci fruta, asina nos bida mester ta prepara pa ricibi 
bendicion di Dios. 


Galationan 3:27 ta bisa; 
Pasobra boso tur cu a wordo batisa den Cristo a bisti 
boso mes cu Cristo. 


Cual ta nos bisti den Cristo? 
Laga nos pone prome tur esaki nan un banda: Rabia , 
furia, malicia calumnia, y palabra sushi for di boso boca, 
No gaña otro como boso a pone un banda e hende bieu 


cu su practicanan malvado. 
Y asina manera esnan cu a wordo scogi di Dios, santo y 
stima bisti un curason di compasion, cariño, humildad, 
mansedumbre y pasenshi,y boso soporta otro y pordona 
otro, si un di boso tin un keho contra otro,mescos cu 
Señor a pordona boso asina boso tambe mester haci. 
(Colosensenan 3-8-9-12-13). 


Asocia bo mes cu hende humilde, pasobra Dios ta stima 
hende humilde,percura pa no tin nada di murmuracion ni 
tampoco amargura ta sali for di bo boca, laga bo palabra 
nan ta pa edifica y no pa kibra otro hende. 


Mantene bo fe den Dios, pasobra sin fe ta imposibel pa 
agrada Dios, nos fe ta pusha nos hiba riba e caminda 
di bendicion, ta nos fe ta e reda cu cual nos ta pisca, y 
si nos pone nos Fe den Dios Todopoderoso nos lo coy e 
gran cantidad di pisca. (Lucas 5:5+6+7). 


Ta tempo pa nos tur realisa, cu mescos cu nos ta drecha 
cas pa fin di aña, asina nos curason mester ta drecha 
henter aña, pa nos por ricibi tur locual ta bendicion di 
Dios. 


Bendicion no ta placa so, corda riba bo salud, bo matri- 
monio solido, e bida di bo yiunan, con nan lo studia y 
gradua, y con Señor ta libra nan bo for di maldad , con 
bo alma ta prospera den cosnan di Dios, y tur hende por 
mira bo crecemento spiritual no pa bo broma cu ne, pero 
pa e wordo uza pa Señor su Honra y Gloria. 


Sinceramente, Pastor Marcel Balootje 


Laga nos prepara, pa ricibi bendicion di dios 

Every life is noted and is cherished, 
and nothing loved is ever lost or perished. 


The Lord is my shepherd; I shall not want. 
He maketh me to lie down in green pastures: 
he leadeth me beside the still waters. 
He restoreth my soul: 
he leadeth me in the paths of righteousness 
for his name’s sake. 
Psalm 23 


With deep sorrow in our hearts, 
we are announcing the passing of our beloved: 


Ivan Augustin Arndell 


Left to mourn this tremendous loss: 
Daughter: 
Nancy Arndell 


Son: 
Jason Arndell 


Sister: 
Reinita Arndell St Jago & family 


Brothers: 
Raymond Arndell & family 
Ricardo William & family 
Fernando William & family 


Grandchildren: 
Nathaniel Collins 
Nathalia Collins 


Best friend: 
George Cranston 


Members and ex-members of Aruba Golf Club 


He was related to: Barry, Brown, William, Viotty, Arndell, St 
Jago, Richardson, Gomez, Geerman, Jowett, Violinus & 
Collins 


Hereby would like to invite all friends and relatives to join 
us as we say farewell on Thursday October 13th, 2022, from 
2pm until 4pm at the Pray Funeral Home in San Nicolaas and 
then he will be laid to rest at the Central cemetery in Sabana 
Basora. 


We apologize if we forgot to mention any family or friends in 
our time of bereavement. 


“Señor ta mi salbador m’n tin falta di nada, Den kunuku di jerba e ta pone mi 
sosega, 
E ta hiba mi na awa trankil pa mi bolbe haña forsa.” 
Salmo 23 
Cu inmenso tristeza pero conforme cu boluntad di nos Creador, nos ta participa 
Fayecimento di 
nos querido Esposo, Tata, Abuelo y Ruman: 
Luis Arnold Ras 
Mihor conoci como “Noli” 
*10.10.1950 – †6.10.2022 


Na nomber di su: 
Esposa: 
Glenda Ras-Prescott 
Yiunan: 
Lindomar y Natael Ras-Ferdinandus y famia na Hulanda 
Jetsel y Kathlyne Ras-Sintjago y famia na Hulanda 
†Saul Ras 
Samuel Ras y famia 
Tamara Ras y famia 
Nieto y Nietanan: 
Chadley, Shaliyah, Chaquino, Kayden, Jayline, Jayliëne, Kelisha, 
Kishanti, Safienne, Samira 
Mayornan: 
†Juan & †Cecilia Prescott-Servud 


Rumannan: 
†Juan i Veronica Ras-Bernabela i famia 
Annie i Genito Maduro-Ras i famia 
†Marcel i †Sabina Ras-Girigori i famia 
Rick i Mary Ras-Van Vloten y famia na Hulanda 
†Rosendo i Erika Ras-Wiensberg i famia na Alemania 
Sua y cuñanan: 
Marcus Prescott i famia na Hulanda 
Sylvia i †Everaldo Dirksz-Prescott i famia 
Magaly Prescott i Cecilio Dirksz 
Lourdes i Ricardo Janga-Prescott i famia 
Mildred i Serge Baumgartner-Prescott 
Ines i Philip Citroen-Prescott i famia na Hulanda 
Ruthlin i Richard Bislip-Prescott i famia 
Johnathan Prescott i famia na Hulanda 
Sobrina i Sobrinonan, Prima i primonan, Iha i ihadonan stima, Comer i 
compernan. 
Amigonan stima mescos cu ruman: Johny Samson, Rogue Martinus. 
Amigonan di cas: Ronald Olivir, Aluone Bernadin 
Tur su coleganan di mantencion di Barrio. 
Tur su bisiñanan y conosirnan, y tambe conocirnan di Alhambra Casino. 
Demas famia: Ras, Prescott, Ferdinandus, Sintjago, Maduro, Albus, Rijke, 
Molina, Davelaar, De Leon, Dirksz, Janga, Baumgartner, Citroen, Bislip, 
Peterson, Higuita, Jansen, Calderon, Servud, Bennett, Enser, Tromp, Marquez i 
Quandt. 
Acto di entiero lo tuma lugar Diahuebs 13 di October 2022, na Pro Catedral San 
Fransisco (misa di playa) di 2or-4or di atardi, y despues lo sali pa Santana Central 
Sabana Basora. 
Nos kier a pidi disculpa si den nos tristeza nos lo por a lubida un of mas famia of 
conosir, 
Despues di entiero nos lo NO ricibi bishita di condolencia na cas. 

Every life is noted and is cherished, 
and nothing loved is ever lost or perished. 


Lo E seka tur lágrima for di nan wowo, I morto lo no eksisti mas: lo no 
tin nada di rou, nada di yoramento, nada di dolo mas, pasobra tur 
kos di antes a pasa bai. 
Rev. 21:4 


Con mucho dolor en nuestro corazón 
participamos el fallecimiento de: 


DANIEL ANDRES 
PEREZ CUJIA 
06.01.1998 - 10.02.2022 


Padres: Franklin Pérez y Daisy Cujia 


Jefes que era como un padre para Daniel: 
Humphrey Odor, Gerrit Koolman 


Novia: Camila Santana 


Abuelos: Enrique Pérez y Georgina perez 
Luis cujia y María García 


Tíos: Rafael Pérez,Fredy Pérez,Ruben perez,Jorge Pérez,Jaime 
Pérez,Willian Pérez ,José cujia,Gustavo cujia,Néstor Cujia, Andris 
Cujia, Ender Cujia, Rafa Navarro 


Tías: Brenda Mira, Ana María Pérez, María Pérez,Rosina, Liliana, 
Luz Marina,Claudia Moreno, Niyiret Brito,Sara Cujia, Celia Cujia, 
Ruthmara Cujia, Maryuri Cujia, Marilyn Cujia, Luz Marina, Carmen 
Ines, Rocío 


Como hermanos: Karen Pérez, Duván Pérez, Ludwig y Lorenth 
Molenaar, Michael Molinares, Chris Angel 


Primos: Elianis Pérez, Rudy, Richard, Ronny, Ruben, Christian, Víctor 
Pérez, Jaime Pérez, Yiselis, Ruby, Christian José,Rafael, Ervis, 
Yuleimis, 
Joicy, Phill, Sandra, Juan Carlos, Katerin, Jaime, Liliana, Willian, 
Jordan, Rickjaar, Brajhan, Steven, Mathew,Emily, Emir, Jairo Forero, 
Naileth Cujia, Narlis y Nairovis Jossimar Cujia, José Luis, Kreilen 
Cujia, Kelvin, Karen, Marilyn, Maria Giselly, Yohomar, Capu y Eder 
Bryahan, Malory,Anita, Yulibeth, Yanie, Yoja,Johan,Yoelis, Yajaris, 
Leslie y Yoeimi, J, María Isabel, Mario Alberto Ender, Ritsabeth 
MariAlejandra, Katerin y Arturo Brandy, Ricardo, RuthDaniela, 
Leda, Fabiola, “el duende” 


Colegas: Angelo De Freitas, Solognier, Minelly De Freitas, Elliomar 
Aparicio, Romayra Burne, Jeanine Arends,Andea Geerman, 
Aimee Grant, Jairo Alfred Halley, Rosemarie Klaphaak, Doke 
Leguia, Mark Martijn, Rosita Raaz, Wilmer Riveros, Maria Strampic, 
Jasna Tromp, Anthony Paillant, Paulette Miryela Beaz Maduro 


Familias: Fam Nedd, Fam Croes-Plaza, Ortiz-Villaroel, Forero-Pérez, 
Pérez Pérez, Funes-Forero, Tromp-Burgos, Forero-Flores, Lamadrid- 
Acosta, Forero-Amell, Corbacho-Viloria 
Hermanos en la fe: 
Los testigos de Jehová 


Equipo de Fútbol: Estudiantes y United 


Pedimos disculpas si en nuestro dolor nos hemos olvidado de 
alguien. 


Condolencias: Martes 11 Octubre 7-9pm 
Cremación: Miércoles 12 Octubre 9-11Am 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever 


Cu dolor na nos curason, 
nos ta participa fayecimento di nos ser stima: 
Sr. Angel 
Ruben Albertus 
Mihor conoci como 
“Frusto, Chomeme y Ompi” 


Na nomber di su: 
Esposa: Filomena Albertus-Rosaria (†) 


Yiunan: Melanie Albertus 
Shakira van Iersel-Albertus y Dennis van Iersel 
Ange Marie Albertus 
Militza Rosaria 
Rosalba Kock 
Erwin Kock (†) y Sra Viuda Beula Kock 
Omira Kemp 


Mescos yiu : Eduard Pieters 
Nietonan: Zino Angila, Zennon Angila, Regan Richards, Amanda Wijshijer, 
Bruce Wijshijer, 
Deniell van Iersel, Zoë Albertus, Chloë Albertus, Brandon v/d Biezen, 
Raylina v/d Biezen, Jeancarla Kock, Nathaly Kock, Ruthmila Kock, Jeremy 
Davelaar, Omira Davelaar Pieter, Ismael Davelaar, Calvin Davelaar 


Rumannan: Lidia Hernandez (†) y famia 
Alba Albertus Hernández y famia 
Candida Maduro (†) y famia 
Alonso Albertus (†) y famia 
Olga Reyes (†) y famia 
Sofia Albertus (†) y yiu 
Melano Albertus y Len Albertus-Courtar y famia 
Godfried Albertus (†) y famia 


Swanan y Cuñanan: Hendrik Rosaria (†) y Ita Rosaria (†) y famia na 
Curacao y Hulanda, Rosa Larez (†) y Pedro Larez (†) y famia, Cristina 
Cranston (†) y Leslie (Kinki) Cranston (†) y famia na Curacao, Annie 
Bermudes-Rosaria y Jacinto Bermudes(†) y famia, Sylvia Pieters y William 
Pieters (†) y famia, Linda Rosel-Rosaria y Timoteo Rosel (†) y famia, Pablo 
Rosaria (†), Lilia y Narciso (Boeis) Geerman, Martha Rosaria y Marcelo 
Clement y famia na Hulanda, Aura Rosaria (†) y famia, Elsa Rosaria, 
Leopoldo Rosaria (†), Reginaldo Rosaria, Rita y Carlos Dake y famia, 
Ricardo y Glenda Rosaria-Toppenberg y famia, Julian Rosaria, Eric y Judith 
Rosaria y famia, Roberto y Clarina Lacle y famia, Mario Lacle, Esmeralda 
y Robert Lesire y famia, Glenda y Juancho Erasmus y famia, Gladys Lacle y 
famia 


Su sobrinonan, bisanietonan, comper y comernan, primo y primanan y 
demas famianan na Hulanda, Curacao y Colombia 


Su bon amigo : Marcio Rodriguez Dos Santos 
Su compañero/anan di FAVI, Ex coleganan di ASTEC, Su bisiñanan di 
Companashi 


Danki special na: Dr. Joaquin van Trigt, Dr Lanoy, Sra Carmen Medina y Sra 
Mariela Acosta, Stichting Edmund E. Harms Foundation pa e excelente 
cuido médico na cas 


Ta bai tin un box disponibel pa por haci un donacion na Stichting Edmund 
Harms Foundation. 


Despensa nos si den nos tristeza nos por a lubida un of otro persona. 
Acto di Entiero cu lo tuma lugar Diaranson 12 di october 2022 di 2’or pa 
4’or di atardi na Aurora Funeral Home y cu lo sali 4’or pa Santana Central 
Sabana Basora. 
Despues di entiero NO ta ricibi bishita na cas. 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 


Gislaine Gateau 
28-12-1931 – 09-10-2022 


Acto di entiero lo wordo anuncia despues 


Earth has no sorrow that heaven cannot heal. 


Mr. Leroy Nevington 
Delano Abraham 
was born on July 2nd 1945 and passed away on October 3rd 2022. 


Cremation took place privately in accordance with his wishes. 
A memorial service will be organized at a later date. 


Date of funeral will be announced later 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayese inesperadamente nos ser stima: 


Alfred Nicolas Mathilda 
Mihor conosi como: “ Freddy, Tonteho, Ton ” 
*31-10-1950 - †06-10-2022 


Na nomber di su: 


Mayornan: 
†Lorenzo Justinano Mathilda 
†Agnes Mathilda 


Yiunan: Franklin Mathilda 
Enrique Mathilda 
Alberto Mathilda Rosario 
Estefani Mathilda Rosario y yiunan 
Joseline Mathilda Rosario y yiunan 


Rumannan: 
†Felesita Mathilda y famia 
Ina Laurens y famia na Curacao 
Remiro Mathilda y esposa 
†Theresita Mathilda 
Dora Figaroa y famia 
Calixta Mathilda 
†Marciano Mathilda y famia 
†Jacintho Mathilda 
Roque Mathilda y famia 
†Alfonso Mathilda 
Ronald Mathilda y famia 


Subrina stima manera ruman: Eulogia Mathilda 
Amigo: Moises Ferreras Ferreras 


Subrino(a) nan, primo(a)nan, ihanan. 


Demás famia: Mathilda, Wernet, Yrausquin, Laurens, Figaroa, 
Werleman, Vrolijk, Bremo, Henriquez 


Despensa nos si den nos tristeza nos por a lubida un of otro 
persona. 
Acto di despedida cu lo tuma lugar Diabierna 14 di october 
2022 di 9’or pa 11’or di mainta na Aurora Funeral Home. 
Cremashon lo tuma lugar den seno familiar 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 


Pedro Kelly 
*29-04-1928 - †10-10-2022 


Acto di entiero lo wordo anuncia despues 

